Дон Дэліла

**Дон Дэліла** (; нар. ) — амэрыканскі пісьменьнік, драматург, эсэіст, яго працы малююць падрабязны партрэт амэрыканскага жыцьця канца дваццатага, пачатку дваццаць першага стагодзьдзяў.

## Біяграфія
Дэліла нарадзіўся 20 лістапада 1936 году і рос у каталіцкай сям’і італьянскіх імігрантаў у Бронксе, Нью-Ёрк. Разважаючы над дзяцінствам Дэліла пазьней казаў:

Падлеткам Дэліла браўся за працу паркоўшчыка на лета, дзе гадзіны чаканьня і дагляду за транспартнымі сродкамі прывялі да звычкі чытаньня. У інтэрвію 2010 году выданьню «Аўстраліян» (*The Australian*) Дэліла разважаў над гэтым пэрыядам, кажучы, што:

У гэты пэрыяд Дэліла натхнёны такімі выдатнымі аўтарамі як Джэймз Джойс, Ўільям Фолкнэр, Флэнэры О’Конар, Эрнэст Гэмінгўэй. Гэтыя пісьменьнікі стварылі галоўны ўплыў на самыя раньнія спробы Дэліла як празаіка.

У 1958 годзе, пасьля канчатка Фордэмскага ўнівэрсытэту ў Бронксе са ступеньню бакаляўра ў вобласьці Камунікацыйных Мастацтваў, Дэліла ўладкоўваецца на працу ў галіне рэклямы, таму што самастойна публікавацца ён ня мог. Дэліла працаваў на працягу пяці гадоў складальнікам рэклямных паведамленьняў у агенцтве *Ogilvy & Mather* на Пятай авэню. Пра пачатак сваёй пісьменьніцкай кар’еры Дэліла сказаў наступнае: «У той час я напісаў пару аповедаў, але сыход з працы ня быў злучаны з гэтым. Я проста не жадаў больш працаваць».
У 1960 годзе Дэліла выдае першы аповед «Рака Ярдан» у літаратурным часопісе «Эпас» Карнэльскага ўнівэрсітэте і пачаў працаваць над першым раманам «Амэрыкана» (*Americana*) у 1966.
Разважаючы над адносна апошнім пачаткам працы ў напрамку бэлетрыстыкі ў 1993, Дэліла казаў, што ён шкадуе, што не пачаў раней, але відавочна ня быў гатовы да гэтага. Па-першае, ён выпрабоўваў недахоп у імкненьні. Гаворачы, што раманы ўжо былі ў галаве, але не на паперы. Па-другое, ён ня бачыў сэнсу ў гэтай працы, каб быць сур’ёзным аўтарам. Яму запатрабаваўся доўгі час, каб разьвіць гэта.

У 1975 годзе Дэліла жаніўся на Барбары Бэнэт, былой банкірцы, якая працуе ляндшафтным дызайнэрам. У канцы 70-х ён некалькі гадоў пражыў у Грэцыі дзе напісаў раман «Імёны». Яго раманы, расхвальваемыя крытыкамі, не атрымлівалі шырокага грамадзкага прызнаньня да публікацыі «Белага шуму», які выйграў Нацыянальную кніжную прэмію ў 1985 годзе. Масавы посьпех у публікі ён атрымаў пасьля публікацыі свайго выбітнага твору «Underworld». У 2006 годзе «Нью-Ёрк Таймс» уключыў гэты раман у сьпіс лепшых амэрыканскіх кніг, напісаных за апошнія 25 гадоў. У сьпіс таксама патрапілі раманы «Шалі» й «Белы шум».

Апошні яго раман «Falling Man» распавядае пра чалавека, які выжыў пасьля тэракту 11 верасьня, і быў апублікаваны ў ЗША 15 траўня 2007 году.
У наш час Дэліла жыве каля Нью-Ёрку ў прыгарадзе Бронксьвіл(*Bronxville*).

## Творчасьць
Раманы Дэліла — гэта сутыкненьне з разнастайнымі сучаснымі рэчамі, такімі як тэлебачаньне, ядзерная вайна, змаганьні ў спорце, складанасьці мовы, выяўленчае мастацтва, халодная вайна, матэматыка, зьяўленьне лічбавага стагодзьдзя, глябальны тэрарызм.
У сваіх творах дэканструюе гісторыю ЗША й амэрыканскі лад жыцьця.

## Творы

### Раманы
* 1971 «Амэрыкана» (*Americana*)
* 1972 «Канчатковая зона» (*End Zone*)
* 1973 «Вуліца Грейт Джонс» (*Great Jones Street*)
* 1976 «Зорка Ратнэра» (*Ratner’s Star*)
* 1977 «Гульцы» (*Players*)
* 1978 «Беглы сабака» (*Running Dog*)
* 1980 «Амазонкі» (*Amazons*)
* 1982 «Імёны» (*The Names*)
* 1985 «Белы шум» (*White Noise*)
* 1988 «Шалі» (*Libra*)
* 1991 «Мао II» (*Мао II*)
* 1997 «Выварат сьвету» (*Underworld*)
* 2001 «Мастак цела» (*The Body Artist*)
* 2003 «Касмаполіс» (*Cosmopolis*)
* 2007 «Падальны чалавек» (*Falling Man*)

### П’есы
* 1979 «Інжынэр месяцавага сьвятла» (*The Engineer of Moonlight*)
* 1986 «Пакой адпачынку» (*The Day Room*)
* 1999 «Вальпараіза» (*Valparaiso*)
* 2006 «Любоў. Хлусьня. Крывацёк.» (*Love-Lies-Bleeding*)
* 2007 «Сьвет мерапрыемства» (*The Word for Snow*)

### Інтэрвію
* «Я больш не пазнаю Амэрыку». Тры інтэрвію Дона Дэліла.

## Крыніцы

## Вонкавыя спасылкі
* Дон Дэліла атрымаў прэмію імя Сола Бэлоў 

Катэгорыя:Літаратары ЗША
Катэгорыя:Драматургі
Катэгорыя:Эсэісты